જગતજનની મા અંબાના ધામ અંબાજીમાં આ વર્ષે ભાદરવી પૂનમનો મેળો પ્લાસ્ટિક મુક્ત કરવાનું આયોજન જિલ્લા કલેક્ટર દ્વારા હાથ ધરાયું છે. જોકે અંબાજીમાં પ્લાસ્ટિક પર પ્રતિબંધ ગત વર્ષે જ ફરમાવી દેવાયો હતો અને તેના કડક અમલ માટે 7 અધિકારીઓ નિયુક્ત કરાયા હતા. ત્યારે ભાદરવી પૂનમના મહામેળા દરમિયાન પોતાની રીતે જ પ્લાસ્ટિકની અવેજીમાં કાપડની કે કાગળની થેલી વાપરવા તાકીદ કરાઇ છે.20 માઇક્રોનથી ઓછી પ્લાસ્ટીકની કોથળી પર સંપૂર્ણ પ્રતિબંધ ફરમાવાયો છે.હુકમનો ભંગ કરનાર અથવા કરાવનાર કસૂરવાર સામે પર્યાવરણ સુરક્ષા અધિનિયમની કલમ હેઠળ 5વર્ષ સુધી કેદ અથવા 1લાખ રૂપિયા સુધીના દંડ અથવા બંને શિક્ષાને પાત્ર થશે તેવું જણાવાયું હતું .